**АБАЙДЫҢ ҚАРА СӨЗДЕРІНДЕГІ ТӘРБИЕ ҚАЙНАРЫ – БҮГІНГІ ЗАМАН БОЛМЫСЫНДА**

Бейбітова Аяулым Бейбітқызы

Жетекшісі: Толеубекова Гульбаршин Ниязкановна, «Мейіргер ісі» бөлімінің меңгерушісі, Қазақ тілі және қазақ әдебиеті пәндерінің оқытушысы, филология ғылымының магистрі

**«Семей» Медициналық колледжі» мекемесі**

Қазақтың ұлы ақыны, саяси қайраткер, ұлы тұлға – Абай Құнанбаев. Дана Абайдың қазақ әдебиетіне деген болашақ ұрпаққа қалдырған еңбегі мол. Солардың бірі дүние танымдық тереңдігімен құнды болған философиялық стильдегі қара сөздері екені барлығымызға аян! Десек те, Абай бір дария мұхит болса, сол бір дариядан бір тамшы суды санамызға қорек ету мақсатында, осы тақырыпта зерттеу жүргізуді жөн көрдік.

 Абайдың сөз өнеріндегі, әдебиеттегі қуатын көрсететін прозалық шығармасы – ол қара сөздері.

 Абай Құнанбаевтың қара сөздерінің жалпы саны қырық бес. Олар бір бағытта емес, әр алуан. Абай өз еңбегінде шығарманың мазмұны мен ғана шектелмей логикалық мәніне де зер салған. Атамыздың қара сөздерін болашақ ұрпаққа, мына бізге қалдырған ең құнды мұрасы ретінде санаймыз. Әлеуметтік ойлары, дін туралы пікірлерімен бірігіп қазақтың тұрмыс жағдайын, мәдениетін сөз етіп қозғады.

 Бірде дәрісте, оқытушымыз:«Абайды оқытпау керек, оқу керек»,- деп айтып қалды. Бұл барлығымызды терең ойға шомылдырды. «Неге», - деп сұрадық. Ұстаз мүдірместен, өзі айтқан сөзіне жауап қатты. Абай шығармаларын көп адамдар түсіне бермейді. Түсіну қиын оқыған сайын жаңа қырынан тани түсесің. Ал ерте жаста, көбіне мектеп қабырғасында оқушылар ағартушының өлеңдерін түсінгенімен, қара сөздеріне терең бойлап мән бере бермейді. Мән бергенмен, жете түсіндіріп бере алмайды. Абайды оқу үшін де білім керек. Бойыңдағы білім жеткілікті болған жағдайда ғана, Абайды міндетті түрде оқып, өзіңше танымыңды кеңейтесің. Сендердің нағыз сол шақтарың баға жетпес байлық, ал оқушылар ұлы тұлғаның қара сөдерін жіті талдау қиындау деп сөздерін түйіндеді.

Иә, расында да мектеп қабырғасында оқушыларға Абайдың қара сөздерін талдап айтып беру қиындау. Көпшілігі үйге берілген тапсырманы ғаламтор арқылы іздейтіні де рас. Осы мақсатта ұлы ақынның қара сөздерін қысқаша түсіндірме ретінде оқырмандарға ұсынуды жөн санап отырмыз.

 Абай Құнанбаевтың асыл сөздері 1918 жылы Семейде «Абай» журналында жарық көріп, кейіннен шет тілдерге аударылды. Абай шығармашылығында – жалған құндылықтар намыс, надандық ұяты, өсек күншілдік, надандық қасиеті сөз болады. Мемлекеттің адамгершілік қасиетін таразылап, адамзат қасиетін өзекті мәселе ретінде қойып отыр. Жаман жағын жақсартуға, жетілдіруге күресуге, адамзат бойындағы ұшталынып келе жатқан діни моральдық, этикалық тұжырымдар. Бүгінгі таңда, жаһандық мәселелерге айналған тақрыптың жауабы осы қара сөзі – айрықтырар жолы болмақ.

Ақынның 21 қара сөзіне тоқталсам, мақтанарлықтай қасиеті бар. Абайдың айтқандары бүгінгі күні жаңа сатыға көтеріліп, мемлекеттің стратегиялық бетпердесіне айналды.

Түймедейді түйедей етіп жарияға салу адамзатқа жағымпазданып өмір сүріп осылай бақыт жинамау керектігі өсиет етілген.

Ақын өлеңдерінің кейбір күрделі тұстары қара сөзінде түсіндірілген. Бұл Абайдың бірсыпыра өлеңдерін, алдымен қара сөздеріндегі кейбір ойларды ұғынып барып қабылдауға мүмкіндік береді. Мысалы Алланың өзі де рас, сөзі де рас деген өлеңінің мағынасына жету үшін алдымен отыз сегізінші сөзді оқыған жөн. Екеуініңде айтар ойлары бір. Тек бірінде ой поэзия тілімен жеткізілсе бірінде проза тілінде айтылған.

**Әрбір қара сөзіне тәрбиелік мәні тұрғысынан жеке талдау жүргізсек:**

**Бірінші сөз:** Абай бірінші қара сөзінде өзінің өмірінде жақсы жаман жағдайларды ой таразысынан өткізіп, өзінің сол кезге дейінгі қылған ісінің баянсызын, байлаусызын көріп, бәрі қоршылық екенін біліп, қалған өмірін не қылып өткіземін деп қайран болады. Ел бағу, Мал бағу, Ғылым бағу, Софылық қылып, дін бағу, Балаларды бағу, деп таразылайды. Бірақ осы істердің ешқайсысына да мойынсұнбайды.

**Екінші сөз:** Абай екінші қара сөзінде, кейбір қазақтардың әр нәрсені кекетіп, жағдайлары төмен қазақтардың өзгені кекетіп, біреудің кемістігін іздігенше өз жағдайыңды түзеп ал деп насихат береді. Өздері мазақ қылып күлетін сол елдердің сол қазақтардан жағдайы едәуір жағдайы едәуір жақсы екендігін мысыл қылып көрсетеді. Ол мысалға өзіміз күнде көріп жүрген тәжік, сарт, өзбектерді, ноғайларды орыстарды алады. Осы қара сөзінде осы болымсыз әрекеттен арылып, бос сөзден бойды аулақтап, солардан үлгі үйренуге үндейді. Яғни сол кездері, өлген кісіні кебінетін матаны да, тіріге кигізетін торқаны да бірінші өзбектер жіберіп тұрғанын еске салады. Мұнысымен қазақтарды артта қалдырып қойғаны емес, туған халқына жаны ашып басыңды көтер, еңсеңді тік ұста көзіңді аш дейді.

**Бүгінгі заман болмысында:** Бұл жағдай әлі де қарқын алып келеді. Қазақтардың күншілдігі, көреалмаушылдығы, басты қателіктері. Әркім өз жағдайына қарап алмастан біреудің сыртынан күліп, мазақ қылу адамдыққа жатпайды. Осы мәселе бойынша әлі де сабақ алу керек. Сол сыртынан күліп жүрген адамдар, өздерінен әлде қайда жақсы тұрады, өз алдына қойған мақсаттарын орындап, өмірде өз орнын тапқан адамдар. Бұл қара сөзде мақсат қою, өз-өзін тәрбиелеу мақсаты тұр.

**Үшінші сөз:** Қазақтардың өз ішіндегі араздық,билікке таласқандықтары ауыз біршіліктің болмағаны, ашкөздіктің бейбіт өмірден басым тұруы айтылған.Малым өзімде баламда ғана болса,адамдардың өзім ішсем өзім жесем деген мақсатпен өмір сүргендігі көрсетіледі.

Бүгінгі замандада осы мәселе шарықтап тұр. Әркім өз қара басын ойлап, елдін мүддесін ойламайды. Өзім ғана жетістікке жетем деген ойдан арылу керек. Әр жетістікті халық мүддесіне пайдалану керек. Әй қайдам бір биікке жетіп көтеріліп кетсе кеудесіне нан пісіп, кірпиязданып кетеді.Яғни халық арасындағы алауыздық билікке таласу кәзіргі заманда да баридегім екеледі.

**Төртінші сөз:** бұнда күлкінің де түрлері болады дейді, ол құдай жаратқан күлкі орнымен іштен, көкіректен, жүректен келмейді, қолдан жасап сыртыменен бет ауызын түзеп, бай бай күлкінің әнін сап сәндеп әдемішілік үшін күлетін бояма күлкі.

Бүгінгі заман болмысында да дәл осындай жағдайлар бар. Мәселен, біреудің шалыс басқанына күлу, ол сенің надандығын ,керісінше жамандығын жасырып, жақсысын асыруымыз қажет.Яғни жа.қсы әрекетіне қуананып , күлкімен шаттық сыйлауымыз керек.

**Бесінші сөз:** біздін қазақ білім үшін емес ғылым үшін емес, әділет үшін қам жемейді тек мал үшін ғана қам жейді екен.Бірақ сол малды қалай табу жолын білмейді екен.

Бұл замандада еңбектенбей, тер төкпей онай жолмен нан табу жолын ойлайды.

**Алтыншы қара сөз:** Бірлігі жоқтың тірлігі жоқ, деген ойдан басталады. Ағайынмен бірлікте болмағандығы жазылған. Әйтеуір ойлағандары жағымсыз қылықтар. Бірін-бірі күндеп, алдап-арбау шылдығы. Бүгінгі заманда да ағайындар бірін-бірі күндеп, көреалмаушылдық белең алған. Абайша айтсақ, ондай қасиеттерден тыйылу керек.

**Жетінші сөз:** Жас бала анадан туғанда екі түрлі мінезбен туады, делінген. Біреуі ішсем, жесем, ұйықтасам деп туады. Біреуі білсем екен деп талпынады делінген. Яғни бұл өмірде адам білсем көрсем деген ниетпен өмір сүру керек делінген.

Осы заманда да адам білсем көрсем, үйренсем деген мақсат пен өмір сүру керек. Білім алып, жетістіктермен асу-асу белестерді бғындыру керек.

**Сегізінші сөз:** Осы ақылды кім үйренеді, кім тыңдайды. Біреу болыс біреу би. Олардың ақыл тындайқ дейтін ниеті де жоқ. Олар өздерін үздік кісіміз, өздеріміз біреуге үлгі беріп ақыл айтарлықтаймыз деп санайды.

Осы заманда да ешкімді ешкім тындар емес. Біреуге ақыл айтпақ болсаң, біреуге ақыл айтпас бұрын өзіңді жөндеп ал деген жауапты естисің.

**Тоғызыншы сөз:** Осы мен өзім қазақпын. Қазақты жақсы көрем бе, жек көрем бе. Егер жақсыкөрсем, қылықтарын қостасам керек еді. Жек көрсем мәжілістес, сырлас болмасам керек еді делінген.

**Оныншы сөз:**Біреулер құдайдан бала тілейді. Ол баланы өлсем орнымды бассын деп тілеген. Баласы қартайган күнінде асырасын,артымнан қүран оқысын деп. Демек бала артымнан қалған дүниеге ие болу мақсатында. Егер балаң құран оқысын десең, тірлікте өзің жақсылық қылуың керек. Тірлікте өзіңе өзің қылмаған істі өлген соң саған балаң кәсіп қылып бере алама.

Осы заманда да бала сол үшін керек. Кәзіргі заманда да құдайдан бала тілеп, ұрпақ жалғастырғысы келіп жүргендер өте көп. Кейбіреулері балаға зар болып жүрсе кейбіреулері сол баланын қадірін білмей жүргендері де бар.

**Он бірінші сөз:** бұл сөз ұрлық пен бұзақылық туралы. Бұл қара сөзді оқи отырып Абай заманы мен біздің заманның айырмашылығы жоқ па деп қаласын.

Абай замандастарының аңқаулығы мен біздің заманның сайлаушыларында ешқандай айырма жоқ. Біз жай ғана сыпайы сынайтын болсақ Абай шашыранқыратып айтқан.Сонша ауыл аймағымен сойылыңды соғайын, қай көп бергенге партиялас боламын деп, ауылын қатын баласын сатып жүр. Абайды осындайлар қатты қиналтады. Егер олар жоқ болса , бай малын бағып, кедей жоғын іздеп талап пен тілеу үстінде бейбіт өмір сүрер ме еді. Ел осы екі бүліктер қылығымен әлекке туспек. Солардың дауымен өмір сүрмек. Азамат анты мен сертінің адам санасындағы адалдық атты қасиеттерінің құнын сондай адамдар жоққа шығарып кете бермек пе . Ұрыны да, бұзақыны да тыюға болар еді. Соларға еретін байлар мен жоқ жерден байлық іздейтіндерді қалай тыюға болады. Бұл сұрақ шешімі табылмай келеді.

 **Он екінші сөз:** Әлемдік тіршілік пен күнделікті тұрмыс мәселелері Абай ойларының негізгі арқауы. Дегенмен Абай адам жанының рухани сұраныстарын да қағыс қалдырмаған. Жаратылыс барын және оған құлшылық ету, ғибадатты болу қажеттілігін мақұлдаған. Абай «Кімде кім жақсы жаман ғибадат қылып жүрсе, оны ол ғибадаттан тыюға аузымыз бармайды, әйтеуір жақсылыққа қылған ниеттің жамандығы жоққой дейміз» деп , шүкіршілік қылғандай болады. Бірақ Абай жүрекке жетпеген ғибадат пен біреуге еліктеген ғибадатшылдыққа қарсы. Бұл сөзінде Абай ғибадат қылу мен ғибадатты болудың арасын анықтауға , халыққа түсінік беруге тырысқандай. Ғибадатты болу, ғибадатты болғанда да жүрекпен сезіне орындау қажеттілігін баса айтады. Әйтпесе оның хаққа жол еместігін түсіндірмекке ниеттенеді Абай бұл тақырыпқа өз өлеңдерінде де көңіл бөлген екен.

АЛЛА ДЕГЕН СӨЗ ЖЕҢІЛ ,

АЛЛАҒА АУЫЗ ҚОЛ ЕМЕС.

ЫНТАЛЫ ЖҮРЕК ШЫН КӨҢІЛ,

ӨЗГЕСІ ХАҚҚА ЖОЛ ЕМЕС.

 Хаққа сену, жаратушыға табыну тек қана таза ынта арқылы, шынайы көңіл арқылы іске асыруды уағыздайды.

**Он үшінші сөз:** Он үшінші сөз мағынасына ой жүгірте отырып, біз Абайдың діни, адами болмысын байқағандай боламыз. Абай имандылық жолындағы мұсылмандардың, адамгершілік жолындағы адамдардың өздері мойын ұсынған ақиқатына адалдығын талап етеді. Бұл қасиеттердің оңайлықпен жүрекке орнамасы белгілі. Бұл қасиеттер жүрекке махаббат болып егіліп, көңілге сенім болып орныққанша, қаншама уақыт шығындау керек, қаншама уақыт шығындау керек, қаншама өмір сүру керек. Көргендерден қаншама тәлім , оқыған білім, естігеннен ғибырат алмақ керек.Абай сондай қасиет жоғалтпау керектігін, әр адам өз ақиқатын қорғау керектігін арман етеді.Яғни бұл сөзде тек қана сенімнің иман бола алмайтыны, иманды ұстап тұру үшін, білім мен ғылым қажеттілігі түсіндіріледі.

**Он төртінші сөз:**Бұл сөзінде ой толғауын жүрек деген адам денесінің ең қадір тұтатын мүшесімен, жүректі кісі, батыр кісі деген адамзат ардақтысының іс әрекетін ұштастырады. Адамдардар бір бірімен амал айла арқылы, қарым қатынас жасаса онда жүрек далада қалады. Ондай кісі жүрек қасиеттерін пайдаланбақ емес. Оларға жүрек сезім шаттығын сезінуге емес, тек қана қан айдап тұратын, дәрет шығарып тұратын бір дене мүшесіне айналып кетеді. жүрек сезіміне бой алдыра алмайтын жандар ; ғашықтық, мейірбандық, кешірімшілдік, бауырмалдық сияқты адамды адам түріне келтірер, ағайынды ағайын түріне енгізер қасиеттерден ада болмақ.

**Он бесінші сөз:** Егерде есті кісінің қатарында болғың келсе, күнінде бір мәртебе, болмаса айына бір, өзіңнен есеп ал делінген . Әрине , өмірдің қызығы коп. Тала адам басқаларға өз қызығын ұсынып жатады. Өмірді қызықтау бар адамға тән қасиет,Бірақ бұл тірлікте ылғи басқа біреудің қызығын қызықтасқаннан гөрі өз тындырған шаруаңды қызықтаған қызықтырақ екені анық.Егер сіз бір шаруаны өте жақсы тындыдыра алатын болсаңыз, онда сіз тек қана сол шаруамен айналысқаныңыз жөн. Сіздің шеберлікпен, махаббатпен тындырған сол шаруаңыз өзіңізге де, басқаларға да қуаныш сыйлайды. Өмірден өз орнын табу деп осыны айтады.

**Он алтыншы сөз:** бұл сөз әр пенденің Алла тағала алдындағы міндеті жөнінде. Адамдардың өз діні алдында тілін жаттықтыру қажеттігін , көп діннің ортасында жүрседе дінін таза ұстауы, ойлануы үйренуі қажеттігін, естеріне түсіреді.

**Он жетінші сөз:**Абай қайрат , ақыл, жүрек үшеуін айтыстырады. Үшеуінің таласын тыңдап: «Қайрат, сенің адам баласына тигізер пайдаң да көп, залалыңда соншалық. Ақыл,барлық адам жақсылықты да, жамандықты да ақылмен істейді. Егер таза ұстаса ізгі қылықты болса, үлкеннен ұялтатын, кішіге рахым еткізетін, жақсылыққа сүйіндіретін жүрек дейді, үшеуінің дауларын шешуге сөз алған ғалым. Ғалым әлгілерге, үшеуінің бір болып, ізгі ниетті жүрек айтқанына бағына өмір сүрсеңдер өздеріңнің иелеріңді бақытты етесіңдер деген тұжырым жасайды.

**Он сегізінші сөз:** Абай бұл өзін халық арасында кербез атын таратуға тырысатындарға арнапты.Өзіне табиғат бермеген сәнді қолдан жасамақ болып әлекке түсетіндерді, кедейлігін жасырып , бар болып көрінуге тырысатындарды сөз етеді. Бұл сөздер бар тірлігін отбасына, өз басына пайдалы еңбекке емес, әркімге еліктеуге тырысып, қор болатындарды ойлай отырып жазылған секілді. Тегінде, адам баласы адам баласынан ақыл , ғылым, ар, мінез деген нәрселермен озбақ. Одан басқа нәрсемен оздым дегеннің бәрі де ақымақтық. Бұл Абай сөзі. Абай ойы. Орынсыз кербездікке құмарларды тек қана Абай емес, басқа да адамдар көрмей жүрген жоқ, көріп жүр. Бірақ олар ақымақсың деп айта алмайды, өйткені олар Абай емес. Абай бұл сөзінде адамның ішкі жан дүниесін байытуға, ішкі жан дүниесін тәрбиелеуге күш салу керектігін меңзеп тұр.

**Он тоғызыншы сөз:**Абай адам пенделері тіршілікте болып жатрған жақсы нәрселерді ескеріп жүрсе , жаман нәрселерден сақтанып жүрсе, оқыса, тоқыса, білгені көп болады дейді .

**Жиырмасыншы сөз:** Бұл қара сөзде адам бойында кездесер аса бір қауіпті , аса бір жағымсыз қасиетті талдауға арналған. Ол жалқаулық.

**Жиырма бірінші сөзі:** айтпақ болғаны адам бойында бір жағымсыз қасиет бар және одан арылу өте қиын, ол – мақтаншақтық. Бұл қасиет адам бойында туа бітпейді, ол оның бойында бірте-бірте қалыптасады. Мақтанудың тәсілі де, түрі де көп. Мәселен мақтаншақтық дегениміз адам өзінін бір байлығын дүниесін жария ету. Сондай мақтанатын адамдар нағыз ақымақ адамдар.Енді кейбір адамдар бар олар дүниесі жоқ болсада дүнием бар деп мақтанады. Ондай адамдар оларданда өткен ақылсыздар. Бірақ жағымды мақтанулар да кездеседі. Бұл қандай мақтану. Бұл туған жеріне деген, халқына деген мақтаныш. Бізше, бұл қатарға жататын адамдар түсінігі мол және ақылды.

 **Жиырма екінші сөз:** Дәл осы күнде кімді жақсы көріп, кімді қадірлеймін деп ойладым. Байды қадірлеймін десе бай жоқ , бай болса өз қарабасын ойлап қалған болмас педі. Бұл дүниеде мырзаларды қадірлейін десең, осы күнде анық мырза елде жоқ, мал бергіш мырза иттен көп.

Мықтыны құрметтейін десең, жаманшылыққа елдің бәрі мықты, жақсылыққа мықты кісі елде жоқ.

**Жиырма үшінші сөз:** Оны қуанышы елде – бір жамандығы тауып, я бір адамның бір өзі қылмаған жаманшылығы шықса, қуанады.

Я білгендер айтып па әйтеуір өзінің наданшылығы асқан я жаманшылығы артылған кісі табылса.

**Жиырма төртінші сөз:**Біздің қазақтың достығы дұшпандығы мақтаны мықтылығы мал іздеуі өнер іздеу жұрт тану ешбір халыққа ұқсамайды

**Жиырма бесінші сөз:** Аталған қара сөздері Абай атамыз оқу білімге байлық аямау керек дегенді айтады Мал тапса қарын тояды. Онан соң білім түгіл өнер керек екен. Соны үйренейін деп ойына жақсы түседі- дейді

**Жиырма алтыншы сөз;** Әшейін біреуді ыза қылмақтың несін дәулет біліп қуанады екен . Біреуді ызаландырмақ – шариғатта харам шаруаға залал ақылға теріс.

 **Жиырма жетінші сөз:** Бұл ғаламда көрдің өлшеуіне ақылың жетпейді келісті көрімділігіне һәм қандай лайықты жарастықты законмен жаратылған

**Жиырма сегізінші сөз:** Жаман жұртқа бұзық болма түзік бол деп жарық шашып жол салады екен. Пенде пендеге өкпелейтұғын ешнәрсе жоқ. Кім жақсылық кім жамандық қылса-дағы құдайдан келген жарлықты қылып жүр екенбіз.

 **Жиырма тоғызыншы сөз:** Абай қара сөзінде қазақ халқы ішінде қалыптасып қалған кейбір түсініктерді мақал мәтелдері арқылы сынайды. Ақын осылайша сол кездегі қазақ қоғамындағы моральдық құндылықтарды сөз етіп , сынайды. Қара сөзде Абай елді тіленшіліктен қайтарып , адал жолмен еңбек етіп , арамдықтан алыс болуға шақырады.

 **Отызыншы сөз:** Қырқын мінсе қыр айтылмайтұғын осы бір қырық мақтан деген бір мақтан бар. Ол ар есті білмейді намысты білмейді кең толғау үлкен ой жоқ не балуандығы жоқ не батырлығы жоқ не адамдығы жоқ не ақылдылығы жоқ арлылығы да жоқ.

 **Отыз бірінші сөз:** бұл қара сөзде естілікке, ынталы болуға ұғымтал болып өсуге тәрбиелейді.

 **Отыз екінші сөз:** мұнда Абай білім, ғылым мәселесін тереңірек қозғайды. Адам баласы білімді толық меңгеру үшін не істеу керектігін ашып көрсетіп береді. Абай біріншіден, білім ғылымды бір керегіме жаратамын деп, шын мейірленіп үйрену керектігін, адамның көңілі шын мейірленсе, қолынан бәрі келетінін уағыздайды.

 **Отыз үшінші сөз:**  мұнда мал керек болса, қолөнер үйрену керектігін айтады. Мал бір жұттан қалмай қырылып қалуы мүмкін, ал өнер, қолөнер ешуақытта жұтамайды. Бұл қара сөз арқылы Абай халықты алдауды кәсіп қылмай, еріншектік пен мақтанға бой алдырмай , адал еңбекпен мал тауып күн көруге, қолөнер үйренуге шақырады.

 **Отыз төртінші сөз:** бұл сөзде Абай барлық адамдарға дос болуды уағыздайды, ал қазақтарға «біріңді қазақ бірің дос , көрмесең, істің бәрі бос» деп ескертеді.

 **Отыз бесінші сөз:** Абай осы сөзді жазғалы отырғанда, және бұл сөзі бұл дүниелік емес о дүниелік, адам пендесіне жұмбақ нәрсе болса, «Алланың өзі де рас, сөзі де рас»деп, Алланың ақиқаттылығына сенген кісі өтке өмірін еске ала отырып, өзінен де есеп ала отырған.

 **Отыз алтыншы сөз:** Абайдың кімнің ұяты жоқ болса, оның иманы да жоқ деген сөзін оқыған кезде қатты шошынып қалдым. Абай деген сезімді екі түрлі болады дейді. Дұрыс адам , ұятты адам мысалы. Абайдың толық адамы біреудің не шариғатқа , не адамшылдыққа, не ақылға теріс ісін көріп далада тұрып әлгінің қылығына басқалардан ұялып тұрады екен. Екінші ұят түрі де сондай қылықтарды өзің жаза тартқызатын болсаң керек делінген.

 **Отыз жетінші сөз:** Адамның адамшылдығы істі батағаннан білінеді, қалайша бітіргеннен емес . Көңілдегі көрікті ой ауыздан шыққанда өңі қашады .

 **Отыз сегізінші сөз:** Абай, жаратылыспен тіршілік танымдық, Алла мен адам танымдық ой толғамдарын осы қара сөзге ежіктей түсіндіреді жане жалпы қара сөздер атты еңбектерін не үшін жазып жүргенін жария етеді.

**Отыз тоғызынышты сөз:** Абай бағзы бір заманда, қазақ халқының бақытты басында, бірлік берекесі елінде тұрған заманда, үлгі істерімен қылықтары аңыз боп арттағы ұрпақтарына жеткен бабалар үрдісіне еске түсіреді.

 **Қырқыншы сөз:** Абай атамыз бұл сөзінінде адам мен адам арасындағы қарым қатынаста кездесер барлық келеңсіз қылықтарды тізіп шығады.

 **Қырық бірінші сөз:** Қырқыншы сөзді оқыған қазақ баласы Абай ызасын сезініп шиырға түспесе , жігерін жасатып алуы да кәдік секілді .

 **Қырық екінші сөз:** Қазақтың жаманшылыққа үйір бола беретінінің бір себебі жұмысының жоқтығы деп басталып, адамзат баласының жұмыссыздық , кедейшілдік қырсығынан туындайтын қулықтары мен сұмдықтары туралы айта келіп, ендігі жұрттың ақылы да , тілеуі де харекеті де осы деп аяқтайды. Демек, ендігі жұрт аталып отырғандар басына заман тауқыметін түсінетін адамдар. Зорлықпен өз ғасырлар бойы өз тіршілігімен , өз тәжірибесімен елең етіп келгендер, біреуге бодан болған кезде, жаңаға бейімделіп кетуге де ғасырлар керек болған болады.

Қара сөздердің тақырыбы біреу ол – адам болмысы. Қара сөздеріндегі, әрбір сөз осы тақырыпты кеңірек ашуға мол мүмкіндік береді.

Қорыта келгенде, ақынның ұлы еңбегінен қалған өсиетінің, қазақ әдебиетінде алар орыны ерекше. Абайдың қара сөздерін сыншылдық, ойшылдық, көбіне адамгершілік мәселесіне арналған өсиет, толғау деуге болады.

**Әдебиеттер тізім:**

1. Абай Құнанбаевтың «Қара сөздері» Алматы, 1989 ж.
2. «Жұлдыз» Журналы, 2008 ж., №5.